ระเบียบคณะกรรมการดิจิทัลเพื่อเศรษฐกิจและสังคมแห่งชาติระเบียบคณะกรรมการดิจิทัลเพื่อเศรษฐกิจและสังคมแห่งชาติว่าด้วยการประชุมพ.ศ. ๒๕๖๐ โดยที่เป็นการสมควรกำหนดให้มีระเบียบว่าด้วยการประชุมเพื่อครอบคลุมการดำเนินงานของคณะกรรมการดิจิทัลเพื่อเศรษฐกิจและสังคมแห่งชาติคณะกรรมการเฉพาะด้าน คณะที่ปรึกษา และคณะอนุกรรมการตามพระราชบัญญัติการพัฒนาดิจิทัลเพื่อเศรษฐกิจและสังคมพ.ศ. ๒๕๖๐อาศัยอำนาจตามความในมาตรา ๑๑ (๗) และมาตรา ๑๙แห่งพระราชบัญญัติการพัฒนาดิจิทัลเพื่อเศรษฐกิจและสังคม พ.ศ. ๒๕๖๐คณะกรรมการดิจิทัลเพื่อเศรษฐกิจและสังคมแห่งชาติ จึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการดิจิทัลเพื่อเศรษฐกิจและสังคมแห่งชาติว่าด้วยการประชุม พ.ศ. ๒๕๖๐ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้คณะกรรมการ หมายความว่า คณะกรรมการดิจิทัลเพื่อเศรษฐกิจและสังคมแห่งชาติคณะกรรมการเฉพาะด้าน หมายความว่าคณะกรรมการเฉพาะด้านตามมาตรา ๑๓ แห่งพระราชบัญญัติการพัฒนาดิจิทัลเพื่อเศรษฐกิจและสังคมพ.ศ. ๒๕๖๐คณะที่ปรึกษา หมายความว่าคณะที่ปรึกษาตามพระราชบัญญัติการพัฒนาดิจิทัลเพื่อเศรษฐกิจและสังคม พ.ศ. ๒๕๖๐คณะอนุกรรมการ หมายความว่าคณะอนุกรรมการที่คณะกรรมการเฉพาะด้านแต่งตั้งเพื่อปฏิบัติการอย่างใดอย่างหนึ่งตามที่คณะกรรมการเฉพาะด้านมอบหมายเลขาธิการ หมายความว่าเลขาธิการคณะกรรมการดิจิทัลเพื่อเศรษฐกิจและสังคมแห่งชาติรัฐมนตรี หมายความว่า รัฐมนตรีผู้รักษาการตามระเบียบนี้ข้อ๔ การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการที่มีอยู่จึงจะเป็นองค์ประชุมข้อ๕ ให้ประธานกรรมการเป็นประธานในที่ประชุมถ้าประธานกรรมการไม่มาประชุมหรือไม่อาจปฏิบัติหน้าที่ได้ ให้รองประธานกรรมการเป็นประธานในที่ประชุมแต่ถ้าทั้งประธานและรองประธานกรรมการไม่มาประชุมหรือไม่อาจปฏิบัติหน้าที่ได้ให้ที่ประชุมเลือกกรรมการคนหนึ่งเพื่อทำหน้าที่ประธานในที่ประชุมข้อ๖ การวินิจฉัยชี้ขาดในการประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้ามีคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ๗ ในการนัดประชุมให้เลขานุการแจ้งให้กรรมการทุกคนทราบล่วงหน้าอย่างน้อยสามวันโดยทำเป็นหนังสือหรือโดยวิธีการทางอิเล็กทรอนิกส์ซึ่งเป็นที่ยอมรับเว้นแต่จะได้มีการแจ้งกำหนดการนัดประชุมในที่ประชุมแล้วในกรณีที่มีเหตุจำเป็นเร่งด่วนและไม่อาจนัดประชุมล่วงหน้าตามกำหนดเวลาในวรรคหนึ่งได้ให้เลขานุการแจ้งให้กรรมการทราบเพื่อนัดประชุมเป็นการเร่งด่วนได้ โดยให้นำวิธีการตามวรรคหนึ่งมาใช้โดยอนุโลมทั้งนี้ให้บันทึกการแจ้งนัดประชุมกรรมการแต่ละคนไว้เป็นหลักฐานด้วยให้เลขานุการจัดส่งระเบียบวาระการประชุมและเอกสารที่เกี่ยวข้องไปพร้อมกับหนังสือนัดประชุม เว้นแต่กรณีที่มีเหตุจำเป็นอาจส่งหลังจากการแจ้งนัดประชุมหรือส่งในวันที่มีการประชุมก็ได้ข้อ๘ การกำหนดระเบียบวาระการประชุมของคณะกรรมการอย่างน้อยต้องมีระเบียบวาระการประชุมดังต่อไปนี้(๑)เรื่องที่ประธานแจ้งต่อที่ประชุม(๒)เรื่องรับรองรายงานการประชุม(๓)เรื่องเสนอเพื่อทราบ(๔)เรื่องที่ค้างพิจารณาหรือเรื่องสืบเนื่อง(๕)เรื่องเสนอเพื่อพิจารณาข้อ๙ ให้เลขานุการจัดให้กรรมการลงลายมือชื่อเป็นหลักฐานในบัญชีรายชื่อผู้มาประชุมที่จัดเตรียมไว้ทุกครั้งที่มาประชุมข้อ๑๐ ให้นำความในข้อ ๔ ข้อ ๕ ข้อ ๖ ข้อ ๗ ข้อ ๘ และข้อ ๙ มาใช้กับการประชุมของคณะกรรมการเฉพาะด้านและคณะอนุกรรมการ โดยอนุโลมให้นำความในข้อ๔ ข้อ ๕ ข้อ ๗ และข้อ ๙ มาใช้กับการประชุมของคณะที่ปรึกษาโดยอนุโลมข้อ๑๑ ให้รัฐมนตรีว่าการกระทรวงดิจิทัลเพื่อเศรษฐกิจและสังคมรักษาการตามระเบียบนี้ประกาศ ณ วันที่ ๑๒กรกฎาคม พ.ศ. ๒๕๖๐พลเอก ประยุทธ์ จันทร์โอชานายกรัฐมนตรีประธานกรรมการดิจิทัลเพื่อเศรษฐกิจและสังคมแห่งชาติภวรรณตรี/จัดทำ๒๔ กรกฎาคม๒๕๖๐ชวัลพร/ตรวจ๒๔ กรกฎาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๘๕ ง/หน้า ๑๖/๑๙ กรกฎาคม ๒๕๖๐